ALGTEKST-TERVIKTEKST

Kinnitatud kantsleri 05.08.2025 korraldusega nr 149

Redaktsiooni jõustumise kuupäev: 05.08.2025

**Parkimiseeskiri**

Käesoleva korraga sätestatakse Tallinna Tehnikaülikooli kinnistutel asuvate autoparklate kasutamise kord, välja arvatud MTÜ TTÜ Üliõpilasküla hallatavad parklad. Eeskirjas kasutatavad mõisted lähtuvad liiklusseadusest, kui eeskirjas ei ole sätestatud teisiti.

1. **Üldsätted**
   1. Parklates on lubatud sõidukit parkida ajavahemikul 07.00-01.00, välja arvatud järgmistel juhtudel:
      1. ööpäevaringseks kasutamiseks tähistatud kohad (3h parkimine 24/7 õpiruumi külastajate mõeldud parkimiskohad);
      2. iseteenindusega rendiautod;
      3. ülikoolile kuuluvad sõidukid, mis on pargitud sise- või maa-alustes parklates;
      4. ülikooli töötajate sõidukid, mis on pargitud sise- või maa-alustes parklates kuni kolm päeva;
      5. ülikooli töötajate sõidukid, kellele on lähetuse ajaks väljastatud lühiajaline parkimisluba – sel juhul on parkimine sise- või maa-alustes parklates lubatud kuni kaheks nädalaks;
      6. juhud, kui parklas kehtib eri parkimiskord.
   2. Ajavahemikul 01.00–07.00 teostatakse parklates heakorratöid.
   3. Parklad on valveta ning haldaja ei vastuta parkimise ajal ega liiklemise käigus sõidukitele tekitatud kahju ega sõidukisse jäetud esemete eest.
   4. Parklate haldamise ja parkimise korraldamise eest vastutab kinnisvaraosakond.
2. **Parklatüüpide jaotus kasutusvõimaluse alusel**
   1. Parklad jagunevad kasutusvõimaluse järgi järgmiselt:
      1. **avatud parklad** – kasutatavad kõikidele liiklejatele;
      2. **siseparklad** – hoonete juures asuvad parklad, mille juurdepääsutee on tõkestatud ning kuhu sisenemiseks on vajalik läbipääsuvahend;
      3. **maa-alused parklad** – hoonete alla rajatud parklad, mille juurdepääsutee on tõkestatud ning kuhu sisenemiseks on vajalik läbipääsuvahend;
      4. **tasulised parklad** – hoonete juures asuvad parklad, mis kuuluvad tasulise parkimisala koosseisu.
   2. Parklate nimekiri ja jaotus parklatüüpide lõikes on välja toodud Lisas 1.
3. **Parkimisõiguste haldamine**
   1. Sise- ja maa-alustesse parklatesse sisenemiseks kasutatakse läbipääsuvahendit.
   2. Parklates, kus on kasutusel numbrituvastussüsteemid, seostatakse töötaja sõiduki registreerimisnumber läbipääsuvahendiga, kui töötaja on selle sisestanud siseportaali enda profiilikontole.
   3. Töötaja läbipääsuvahendile määratakse parkimisõigus tema töökoha hoonete juures olevatesse sise-, maa-alustesse või tasulistesse parklatesse järgmiselt:
      1. õppehoonete U01-U06, GEO töötajad - P-U03, P-U04, P-U05 ja P-U06 parklad;
      2. U01, STU ja NRG hoonete töötajad - P-STU parkla;
      3. NRG, LIB ja SOC hoonete töötajad - G-SOC parkla;
      4. ICO hoone töötajad - P-ICO parkla;
      5. SCI hoone töötajad - P-SCI parkla;
      6. ICT õppehoone töötajad - P-ICT ja P-ICT1 parklad;
      7. MEK hoone töötajad - P-MEK ja P-MEK1 parklad;
      8. CON maja töötajad - P-CON parkla;
      9. TIM maja töötajad - P-TIM parkla;
      10. EMERA töötajad - P-MA1 parkla.
   4. Parklad, mis on antud struktuuriüksuse kasutusse, ja parkimisõiguse otsustab struktuuriüksuse esindaja:
      1. P-NRG;
      2. G-LIB;
      3. G-ICT.
   5. Töötajal on lubatud töökohustuste täitmiseks taotleda parkimisõigust teistesse parklatesse TalTech tugiportaali läbipääsutaotluse tellimusvormi kaudu.
   6. Töötaja võib parkida sise- või maa-alustes parklates ööpäevaringselt maksimaalselt kolm päeva, tingimusel, et tema sõiduk on registreeritud siseportaali profiilikontol.
   7. Lähetuse perioodiks maksimaalselt kaheks nädalaks on lubatud töötajal taotleda pikaajalist parkimisõigust sise- ja maa-alustesse parklatesse TalTechi tugiportaalis läbipääsutaotluse tellimusvormi kaudu.
   8. Tasulises parklas tasuta parkimisõiguse saamiseks esitab töötaja vastava taotluse TalTechi tugiportaalis läbipääsutaotluse tellimusvormi kaudu.
      1. taotluse töötleb kinnisvaraosakond ja lisab töötaja andmed tasulise parkimise andmebaasi.
   9. Tudengiorganisatsioonidel on õigus taotleda vastavalt vajadusele üks läbipääsuõigus tudengiorganisatsiooni kohta siseparklatesse. Taotlus esitatakse TalTechi tugiportaalis läbipääsutaotluse tellimusvormi kaudu ning selle kinnitab Üliõpilasesinduse esindaja.
   10. Ülikoolivälistele lepingupartneritele taotleb parkimisõiguse struktuuriüksuse esindaja või hankelepingu eest vastutav isik.
   11. Ülikooli turvateenistusel on õigus põhjendatud juhtudel anda töötajatele, külalistele ja ülikooli töövõtjatele ühekordseid ligipääse siseparklatesse, kus ligipääsu andmine toimub suhtluse teel fonotelefoni kaudu tõkkepuu juures.
4. **Parkijate õigused ja kohustused**

**Üldised õigused ja kohustused kõikides parklates.**

* 1. **Parkija õigused**
     1. Parkimine on lubatud kõikidel päevadel ajavahemikus 07.00–01.00, välja arvatud erandjuhtudel, mis on sätestatud käesolevas eeskirjas;
     2. Parkimine toimub vastavalt kehtivatele liikluseeskirjadele ja parkimisala tähistusele;
     3. Parkijal on õigus saada teavet parkimiskorralduse muudatuste kohta;
     4. Parkijal on õigus teha ettepanekuid liiklus- ja parkimiskorralduse parandamiseks kinnisvaraosakonnale.
  2. **Parkija kohustused**
     1. Järgima liiklusmärke, liiklusseadust ja parkimiseeskirja nõudeid;
     2. Parkida ainult lubatud aladel ja tähistatud parkimiskohtadel;
     3. Mitte parkida teekattele märgitud parkimiskohtade kõrval ega sõita diagonaalis üle parkimiskohtade;
     4. Tagada, et sõiduk ei takista teiste liiklejate liiklemist ega ohusta nende turvalisust;
     5. Teavitada kinnisvaraosakonda avastatud ohtudest, kahjustustest või muudest puudustest, mis võivad mõjutada parkla turvalisust või kasutamist.
  3. **Avatud parklad**
     1. **Parkija õigused**
        1. Parkimine on lubatud kõikidele liiklejatele, olenemata sõiduki omanikust või parkimisõiguse olemasolust, järgides kehtivaid eeskirju;
        2. Parkida tohib vabale parkimiskohale, mis ei ole eraldi tähistatud kindla kasutusõigusega.
     2. **Parkija kohustused**
        1. Parkida on lubatud ainult vabale parkimiskohale, välja arvatud eraldi tähistatud alad (näiteks puudega inimeste parkimiskohad, elektriautode laadimiskohad), kuhu parkimine on lubatud vaid vastava õiguse olemasolul;
        2. Parkimine on keelatud ajavahemikus 01.00–07.00, välja arvatud ööpäevaringseks kasutamiseks tähistatud kohad (näiteks 24/7 õpiruumi kasutajatele mõeldud kohad) ja iseteeninduslikud rendiautod;
        3. Kõikidel pargitud sõidukitel peab olema registreerimisnumber selgelt nähtav.
  4. **Siseparklad**
     1. **Parkija õigused**
        1. Parkimisõigus on isikul, kellel on läbipääsuvahendil vastava parkla sissepääsuõigus või kelle sõiduki registreerimisnumber on kantud numbrituvastussüsteemi.
     2. **Parkija kohustused**
        1. Parkida tohib ainult märgistatud vabale parkimiskohale;
        2. Tagada, et sõiduk ei takista teiste liiklejate liiklemist ega ohusta nende turvalisust;
        3. Parkimine on keelatud ajavahemikus 01.00–07.00, välja arvatud punktides 1.1.3-1.1.5 sätestatud erandjuhtudel.
  5. **Maa-alused parklad**
     1. **Parkija õigused**
        1. Parkida tohib ainult märgistatud vabale parkimiskohale, sealhulgas G-LIB ja G-ICT struktuuriüksustele eraldatud kohtadele;
        2. Ülikoolivälistel lepingupartneritel on õigus siseneda parklasse ainult materjalide ja seadmete peale- ja mahalaadimiseks.
     2. **Parkija kohustused**
        1. Parkimine on keelatud ajavahemikus 01.00–07.00, välja arvatud punktides 1.1.3-1.1.5 sätestatud erandjuhtudel.
        2. Ülikoolivälistel lepingupartneritel on parkimine keelatud, välja arvatud välihooldusettevõte, kellele on G-SOC parklas eraldatud neli parkimiskohta.
  6. **Tasulised parklad**
     1. **Parkija õigused**
        1. Parkida tasuta tööandja poolt väljastatud parkimisloa alusel (pikaajaline parkimisluba);
        2. Pikaajalise parkimisloa puudumisel saab parkida tasuta maksimaalselt kolm korda päevas maksimaalselt 4 tundi korraga. Tasuta parkimisõiguse saamiseks on vajalik sõiduk registreerida parkimiskioskis;
        3. Parkimine on lubatud ööpäevaringselt, järgides kehtivaid parkimisreegleid.
     2. **Parkija kohustused**
        1. Parkida tohib ainult märgistatud vabale parkimiskohale;
        2. Parkimisaja ületamisel on vaja tasuda kehtiv parkimistasu vastavalt kehtivatele tariifidele;
        3. Parkimiskioskis sõiduki registreerimisel on vaja sisestada korrektne sõiduki registreerimisnumber;
        4. Järgida kehtivaid liikluseeskirju ja parkla kasutusreegleid.

1. **Parkla haldaja õigused ja kohustused**
   1. **Parkla haldajal on õigus:**
      1. ajutiselt vähendada parkimiskohtade arvu hooldus- ja remonditööde teostamise ajaks;
      2. nõuda sõidukite ümberpaigutamist hooldus- ja remonditööde ajaks, teavitades sellest ette mõistliku aja jooksul;
      3. sulgeda parklad suurürituste ajal, vajadusel kogu parkla ulatuses;
      4. teisaldada liiklust takistavad sõidukid. Teisalduskulud tasub sõiduki omanik.
   2. **Parkla haldaja on kohustatud:**
      1. teostama parklates regulaarseid hooldus- ja heakorratöid vastavalt hooajale;
      2. teavitama parkijaid liikluskorralduse muudatustest;
      3. informeerima parkijaid remonditööde toimumisest vähemalt 3 tööpäeva ette.
2. **Avatud parklate sulgemine ürituste ajaks**
   1. Ülikoolis toimuvate ürituste ajaks on võimalik taotleda avatud parklate erandkorras osalist või täieliku sulgemist.
   2. Ürituse korraldaja on kohustatud esitama vastava taotluse kinnisvaraosakonnale vähemalt 30 päeva enne ürituse toimumist:
      1. taotlus vaadatakse läbi 5 tööpäeva jooksul;
      2. positiivse otsuse korral teavitab kinnisvaraosakond parklate kasutajaid sulgemisest vähemalt 3 tööpäeva ette. Teave edastatakse kohapeal infosiltide kaudu ning ülikooli sisekommunikatsiooni kanalites.
   3. Negatiivse otsuse korral saadetakse korraldajale kirjalik tagasiside 5 tööpäeva jooksul alates taotluse esitamisest.
3. **Järelevalve**
   1. Sise- ja maa-aluste parklates teostab järelevalvet kinnisvaraosakond.
   2. Avatud parklates teostab järelevalvet Tallinna Munitsipaalpolitsei Amet.
   3. Tasulistes parklates teostab järelevalvet teenusepakkuja.
   4. Parkimine keelatud kohas, liikluskorraldusvahendite eiramine või kehtiva parkimisõiguseta parkimine võib kaasa tuua leppetrahvi vastavalt kehtivale trahviühikule.

**Lisa 1**

**Avatud parklad**

1. P-U01 - õppehoone U01 parkla, Ehitajate tee 5/1, Tallinn;
2. P-U02 - õppehoone U02 parkla, Ehitajate tee 5/2, Tallinn;
3. P-LIB - Raamatukogu parkla, Akadeemia tee 1, Tallinn;
4. P-SOC - Majandusteaduskonna õppehoone parkla, Akadeemia tee 3, Tallinn;
5. P-Raja - IT Kolledži ja Mektory hoone vaheline parkla, Raja 4, Tallinn;
6. P-S01 - Spordihoone parkla, Männiliiva tn 7, Tallinn;
7. P-VK1 - Virumaa kolledži peahoone ja laborihoone parkla, Järveküla tee 75, Kohtla-Järve
8. P-PKK - Virumaa kolledži kestlike Keemiatehnoloogiate Kompetentsikeskuse parkla, Järveküla tee 75, Kohtla-Järve;
9. P-TCB - Tartu kolledži peamaja parkla, Puiestee tn 78, Tartu;
10. P-TCA - Tartu kolledži A hoone parkla, Puiestee tn 80a, Tartu;
11. P-KK1 - Kuressaare kolledži õppehoone parkla, Tallinna tn 19, Kuressaare;
12. P-KK4 - Kuressaare kolledži meretoorme labori parkla, Komandandi tn 10b, Kuressaare;
13. P-SH - Särghaua parkla, Särghaua, Põhja-Pärnumaa vald.

**Siseparklad**

1. P-U03 - õppehoonete U02 ja U3 vaheline parkla, Ehitajate tee 5/2-5/3, Tallinn;
2. P-U04 - õppehoonete U03 ja U04 vaheline parkla, Ehitajate tee 5/3-5/4, Tallinn;
3. P-U05 - õppehoonete U04 ja U05 vaheline parkla, Ehitajate tee 5/4-5/5, Tallinn;
4. P-U06 – õppehoonete U05 ja U06 vaheline parkla, Ehitajate tee 5/5-5/6, Tallinn;
5. P-STU - Tudengimaja parkla, Ehitajate tee 5, Tallinn;
6. P-NRG - Energeetikamaja ja Raamatukogu vaheline parkla, Ehitajate 5/10 - Akadeemia tee 1, Tallinn;
7. P-ICO - IT kolledži parkla, Raja tn 4c, Tallinn;
8. P-MEK - Mektory hoone ülemine parkla, Raja tn 15, Tallinn;
9. P-MEK1 - Mektory hoone alumine parkla, Raja tn 15, Tallinn;
10. P-CON - Ehituse Mäemaja parkla, Mäepealse tn 3, Tallinn;
11. P-TIM - Puidutöötlemise õppehoone parkla, Teaduspargi tn 5, Tallinn;
12. P-MA1 - Eesti Mereakadeemia parkla, Kopli tn 101, Tallinn.

**Maa-alused parklad**

1. G-SOC - Majandusteaduskonna õppehoone maa-alune parkla, Akadeemia tee 3, Tallinn;
2. G-LIB - Raamatukogu maa-alune parkla, Akadeemia tee 1, Tallinn;
3. G-ICT - Infotehnoloogia teaduskonna õppehoone maa-alune parkla, Akadeemia tee 15a, Tallinn.

**Tasulised parklad**

1. P-ICT - Infotehnoloogia teaduskonna õppehoone majaesine parkla, Akadeemia tee 15/15a, Tallinn;
2. P-ICT1 - Infotehnoloogia teaduskonna õppehoone majatagune parkla, Akadeemia tee 15/15a, Tallinn;
3. P-SCI - Loodusteaduste parkla, Akadeemia tee 15, Tallinn.